Byrettens dom om tiltale for spirituskørsel på uindregistreret lille knallert, jf. færdselslovens § 117c, jf. § 53, stk. 1 samt overtrædelse af færdselslovens § 118, jf. § 81, stk. 1 og § 105, stk. 1, jf.... Vis mere
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Færdsel;

ØSTRE LANDSRETS DOMBOG
____________

D O M

Afsagt den 6. maj 2013 af Østre Landsrets 14. afdeling

(landsdommerne B. O. Jespersen, Lone Kerrn-Jespersen og Marie

Louise Klenow (kst.)).

14. afd. nr. S-660-13:

Anklagemyndigheden

mod

Tiltalte

(cpr.nr. Født 1979)

(advokat Jørgen Thomsen, besk.)

Nykøbing Falster Rets dom af 19. december 2012 (1-4252/2012) er

anket af Tiltalte med påstand om formildelse, således at den idømte

fængselsstraf for over-trædelse af færdselslovens § 117 c ændres til

en bøde.

Anklagemyndigheden har påstået stadfæstelse.

Tiltalte har ikke givet personligt møde for landsretten.

Retsgrundlaget

På gerningstidspunktet havde færdselslovens § 117 c følgende
ordlyd:

”Spirituskørsel med lille knallert straffes med bøde. Er den
pågældende tidli-gere dømt for spirituskørsel, kan straffen
dog stige til fængsel indtil 1 år.”

Ved lov nr. 479 af 24. maj 2011 blev bl.a. færdselslovens § 117 c

ændret, således at den fik følgende ordlyd.



- 2 -

”Spirituskørsel og overtrædelse af § 54, stk. 1 eller 2, med
lille knallert straffes med bøde, jf. dog stk. 2. På samme måde
straffes den, som fører lille knallert, til trods for at retten til at
føre lille knallert er frakendt den pågældende ubetin-get, jf.
dog stk. 2.
Stk. 2. Straffen efter stk. 1 kan stige til fængsel indtil 1 år,
hvis føreren tidligere er dømt for forhold som nævnt i stk. 1.”

Lovændringen trådte i kraft den 19. januar 2013.

Procedure

Tiltalte har til støtte for sin påstand anført, at der efter ændringen af

færdselslovens § 117 c ikke er hjemmel til at tillægge spirituskørsel

begået med andre køretøjer end lille knallert gentagelsesvirkning i

forhold til spirituskørsel på lille knallert. Der er derfor tale om et

førstegangs tilfælde, og straffen skal, jf. straffelovens § 3,

fastsættes til en bøde.

Anklagemyndigheden har anført, at der ikke ved lovændringen er

tilsigtet en ændring af den hidtidige retstilstand. Der fremgår

således intet herom af forarbejderne til lovændrin-gen.

Landsrettens begrundelse og resultat

Tiltalte, der nu har gjort sig skyldig i spirituskørsel på lille knallert,

er tidligere straffet for spirituskørsel i personbil.

Henset til den klare ordlyd af den nugældende færdselslovs § 117 c

er der ikke hjemmel til at tillægge de spirituskørsler, som tiltalte

tidligere har gjort sig skyldig i, gentagelsesvirk-ning ved

fastsættelse af straffen for spirituskørslen på lille knallert. Straffen

herfor skal derfor udmåles som en bødestraf.

Straffen, der tillige angår sagens forhold 2, udmåles til en samlet

bøde på 3.000 kr. For-vandlingsstraffen er fængsel i 6 dage.



Dommens bestemmelse om sagsomkostninger stadfæstes.

T h i  k e n d e s  f o r  r e t :



- 3 -

Byrettens dom i sagen mod Tiltalte ændres, således at han straffes

med en bøde på 3.000 kr.

Forvandlingsstraffen er fængsel i 6 dage.

Statskassen skal betale sagens omkostninger for landsretten.